นรวิชญ์ ฐิติเจริญรักษ์

นรวิชญ์ ฐิติเจริญรักษ์ (เกิด 13 มิถุนายน พ.ศ. 2547) ชื่อเล่น เจมีไนน์ เป็นที่รู้จักจากบทบาท ติณณ์ ในแฟนผมเป็นประธานนักเรียน (2566)
ประวัติและการศึกษา.
นรวิชญ์ ฐิติเจริญรักษ์ เกิดที่กรุงเทพมหานคร เมื่อวันที่ 13 มิถุนายน พ.ศ. 2547 มีชื่อเล่นว่า เจมีไนน์ ตามราศีเดือนเกิดของเขา
ในเดือนพฤษภาคม พ.ศ. 2565 เจมีไนน์สำเร็จการศึกษาระดับมัธยมศึกษาจาก)
ปัจจุบันกำลังศึกษาระดับปริญญาตรี สถาบันนวัตกรรมบูรณาการแห่งจุฬาลงกรณ์มหาวิทยาลัย หลักสูตรศิลปศาสตร และวิทยาศาสตรบัณฑิต สาขาวิชานวัตกรรมบูรณาการ (หลักสูตรนานาชาติ) (Bachelor of Arts and Science in Integrated Inovation: BAScii)
อาชีพ.
เมื่ออายุ 15 ปี เจมีไนน์ได้เข้าร่วมรายการเรียลลิตีทีวีโชว์ของจีเอ็มเอ็มทีวี รายการ "Thailand School Star 2019" ซึ่งเขาได้เป็น 1 ในผู้เข้ารอบสุดท้ายและได้เซ็นสัญญากับสังกัด จีเอ็มเอ็มทีวี
นักแสดง.
ในปี พ.ศ. 2563 เจมีไนน์ได้แสดงเป็นนักแสดงรับเชิญในฐานะนักเรียนรุ่นน้องในซีรีส์ แค่เพื่อนครับเพื่อน (2563)
เมื่อวันที่ 2 ธันวาคม พ.ศ. 2565 ซีรีส์ บีแอล เรื่อง "แฟนผมเป็นประธานนักเรียน" เริ่มออกอากาศทางช่องจีเอ็มเอ็ม 25 โดยเขารับบทเป็น ติณณ์ ประธานนักเรียนสุดเพอร์เฟคที่ไปตกหลุมรัก กันต์ ที่รับบทโดยโฟร์ท-ณัฐวรรธน์ จิโรชน์ธิกุล
เจมีไนน์ยังรับบทเป็น "ฮาร์ท" นักแสดงสมทบในซีรีส์"พระจันทร์มันไก่" (2566) อันเป็นบทบาทที่ท้าทายความสามารถเนื่องด้วยตัวละครเป็นผู้พิการทางการได้ยิน เจ้าตัวจึงจำเป็นต้องผ่านการฝึกภาษามือเพื่อถ่ายทอดเรื่องราวต่าง ๆ ผ่านซีรีส์ได้อย่างสมบูรณ์
ในงาน "GMMTV 2023: Diversely Yours" มีการประกาศว่า เจมีไนน์จะไปปรากฏตัวใน "Our Skyy 2" ที่เป็นภาคต่อของซีรีส์ แฟนผมเป็นประธานนักเรียน
เจมีไนน์ยังคงรับงานแสดงอย่างต่อเนื่องโดยในปี 2567 เจมีไนน์ได้รับบท "กองทัพ" นักแสดงหลักเรื่อง "My Love Mix-Up! เขียนรักด้วยยางลบ" ซึ่งดัดแปลงจาก "Keita Hatsukoi" มังงะชื่อดังของญี่ปุ่น
ศิลปิน/นักร้อง.
เจมีไนน์มีความสามารถด้านการร้องเพลงตั้งแต่เด็กอีกทั้งยังเคยอยู่วง Toxic ซึ่งเป็นวงดนตรีของโรงเรียนนานาชาติฮาร์โรว์ เมื่อเข้าวงการ ผลงานเพลงเดี่ยวชิ้นแรกของเจมีไนน์คือ "เพลงรัก (Hook)" และเพลงอื่น ๆ เช่น "รักหน้าตาเหมือนเธอไหม (Love Love Love), เอาไรว่ามา (Anything You Want)" ภายใต้ค่าย "GMMTV"
ต่อมาเจมีไนน์ได้รับการเปิดตัวในนามนักร้องเดี่ยวสังกัด "ไรเซอร์ มิวสิค" อย่างเป็นทางการเมื่อวันที่ 16 กุมภาพันธ์ 2567 พร้อมปล่อยซิงเกิลแรก "ใกล้เกิน (Too Close Too Handle)" ให้ได้รับฟังในเวลาถัดมา หลังจากนั้นช่วงกลางปีต่อยอดกระแสด้วยเพลง เหนื่อยหน่อยนะ (Someone Like Me) และตามมาด้วยเพลง ค้าง (Still) ที่ปล่อยออกมาช่วงสิ้นปี 2567
แฟชั่น.
เจมีไนน์เริ่มเดินสายงานแฟชั่นโชว์ครั้งแรกในช่วงเดือนมกราคม พ.ศ. 2567 ให้กับ ZEGNA's Fall/Winter 2024 ในคอลเลคชั่น The Oasis of Cashmere ถัดมาในเดือนมิถุนายนได้รับเกียรติอีกครั้งจากทางแบรนด์ ZEGNA ให้เข้าร่วม ZEGNA's Summer 2025 Fashion Show ด้วยลุคจากคอลเลคชั่น L'Oasi di Lino โดยทั้งสองงานดังกล่าวจัดขึ้น ณ มิลาน ประเทศอิตาลี
ในเดือนกันยายนปี 2567 เจมีไนน์เข้าร่วมนิวยอร์กแฟชั่นโชว์ของ Tommy Hilfiger ที่จัดขึ้นบนเรือ Staten Island Ferry สอดคล้องกับคอนเซปต์ Nautical Inspiration นอกจากนี้เจมีไนน์ยังได้ปรากฏตัวในฐานะ Friend of L'oreal Paris ของงาน Le Defile L'oreal Paris เพื่อร่วมชมแฟชั่นโชว์ ณ ปารีส ประเทศฝรั่งเศส อีกทั้งยังได้รับโอกาสสุดพิเศษในการสัมภาษณ์ Kendall Jenner ตำแหน่ง Global Ambassador ของแบรนด์ดังกล่าวอีกด้วย
ในเดือนธันวาคมปี 2567 Tommy Hilfiger ได้แต่งตั้ง เจมีไนน์, โฟร์ท, ปอนด์, และภูวินทร์ ให้เป็น Brand Ambassador และเข้าสู่ Tommy Family อย่างเป็นทางการ
ในเดือนมีนาคมปี 2568 เจมีไนน์ได้รับเกียรติจากแบรนด์ CHANEL เข้าร่วมชมโชว์ PARIS FASHION WEEK CHANEL FALL WINTER 2025 ณ กรุงปารีส ประเทศฝรั่งเศส
ธุรกิจ.
ในปี พ.ศ. 2566 เจมีไนน์ก่อตั้งแบรนด์แฟชั่นโดยใช้ชื่อว่า "DIVINE" ที่จำหน่ายผลิตภัณฑ์เสื้อผ้า กระเป๋า หมวก และอื่น ๆ
ผลงาน.
นรวิชญ์ ฐิติเจริญรักษ์ มีผลงานเด่นในบท "ติณณ์ (ติณณ์ภพ จิราวัฒนากุล)" จากซีรี่ส์เรื่อง แฟนผมเป็นประธานนักเรียน เป็นละครชุดทางโทรทัศน์แนวโรแมนติก กำกับการแสดงโดย กรพรหม นิยมศิลป์ ผลิตโดย จีเอ็มเอ็มทีวี รับชมย้อนหลังได้ทาง Viu